Ego Matildis, comitissa Tornodori, et domina de Grinom, omnibus notum facio quod dedi in elemosinam perpetuam capitulo ecclesię Sancti Dionysii de Vergeio quadraginta solidos Divionensis monetę in stallis de Vietel, in annuntiatione Beatę Marię in martio, sive in crastino ejusdem festivitatis annuatim reddendos. Hujus rei testes sunt Ebrardus, capellanus meus; Stephanus, capellanus de Corcellis; Milo, capellanus de Villanis; Hugo, miles, de Baisseio; Reynerius, miles, de Seyniaco, Petrus, miles, de Valle. Post decessum autem meum solemniter fiat in predicta ecclesia anniversarium meum. Actum anno ab incarnatione M°C°XC°VI°.